Per Emil Grimstad

Per Emil Grimstad (født 1986) er en norsk skuespiller som fra 2023 er leder i Norsk Skuespillerforbund.

Grimstad vokste opp i Rygge, som nå er en del av Moss kommune. I 2009 tok han en bachelorgrad i teaterproduksjon og skuespillerfag fra Høgskolen i Nord-Trøndelag (HiNT), og studerte senere kulturledelse ved Norges musikkhøgskole i Oslo.

Etter endt utdannelse ved HiNT ble han ansatt som skuespiller ved Teatret Vårt i Molde. Etter to år i Molde flyttet han til Oslo i 2011, og senere flyttet han til Jeløya utenfor Moss. Han har arbeidet som frilansskuespiller ved blant andre Oslo Nye, Trøndelag Teater og Riksteatret. I 2019 ble han ansatt som saksbehandler i kulturavdelingen i Moss kommune.

I tillegg til å ha arbeidet som skuespiller har han også vært regissør på ulike teaterproduksjoner.

Referanser

Eksterne lenker 
 

Norske skuespillere
Norske fagforeningspersoner
Personer fra Moss kommune
Personer fra Rygge kommune